armvectores/hy_wikipedia_2023 huggingface dataset:
Օպտիկական ֆիզիկա

Օպտիկական ֆիզիկա, ատոմային, օպտիկական և մոլեկուլային ֆիզիկայի բաժին։ Էլեկտրամագնիսական ճառագայթման գեներացման, այդ ճառագայթման հատկությունների և նյութի հետ այդ ճառագայթման փոխազդեցության վերաբերյալ գիտություն։ Ընդհանուր օպտիկայից և օպտիկական ճարտարագիտությունից տարբերվում է նրանով, որ այն կենտրոնանում է նոր երևույթների բացահայտման և կիրառման վրա։ Օպտիկական ֆիզիկայի, կիրառական օպտիկայի և օպտիկական ճարտարագիտության միջև հստակ սահման չկա, քանի որ օպտիկական ճարտարագիտության սարքերը և կիրառական օպտիկայի կիրառություններն անհրաժեշտ են օպտիկական ֆիզիկայի հետազոտությունների համար, իսկ այդ հետազոտությունները իրենց հերթին նոր սարքերի և կիրառությունների ստեղծման պատճառ են դառնում։ Հաճախ նույն անձինք ներքաշված են և հետազոտությունների և կիրառական տեխնոլոգիաների ստեղծման մեջ։
Բնագավառը զբաղվում է լույսի գեներացմամբ և հայտնաբերմամբ, գծային և ոչ գծային օպտիկական երևույթներով, և սպեկտրասկոպիայով։ Օպտիկական ֆիզիկայի ուսումնասիրությունները նաև նվիրված են քվանտային օպտիկային, կոհերենտությանը և ֆեմտովայրկյանային օպտիկային:110: Հետազոտությունները նաև այնպիսի բնագավառներում, ինչպիսիք են՝ ինտենսիվ, ուլտրա-կարճ էլեկտրամագնիսական դաշտերում մեկուսացված ատոմների ոչ գծային արձագանքները և էլեկտրամագնիսական դաշտի քվանտային հատկությունները։


== Ծանոթագրություն ==


== Գրականություն ==
The New Quantum Universe, T. Hey, P. Walters, Cambridge University Press, 2009, ISBN 978-0-521-56457-1.
Handbook of atomic, molecular, and optical physics, Editor։ Gordon Drake, Springer, Various authors, 1996, ISBN 0-387-20802-X
The Quantum Theory of Light, R. Loudon, Oxford University Press (Oxford Science Publications), 2000, ISBN 0-19-850177-3
Quantum Physics of Atoms, Molecules, Solids, Nuclei, and Particles (2nd Edition), R. Eisberg, R. Resnick, John Wiley & Sons, 1985, ISBN 978-0-471-873730
Quanta: A handbook of concepts, P.W. Atkins, Oxford University Press, 1974, ISBN 0-19-855493-1
Quantum Mechanics, E. Abers, Pearson Ed., Addison Wesley, Prentice Hall Inc, 2004, ISBN 9780131461000
Ռաշան

Ռաշան, գյուղ Արևմտյան Հայաստանում, Խարբերդի վիլայեթի Դերսիմի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Զարյա (գյուղ, Արխանգելսկի շրջան)

Անվան այլ կիրառումների համար տե՛ս՝ ԶարյաԶարյա (ռուս.՝ Заря, բաշկիրերեն՝ Заря), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 384 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նորմանդյան կղզիներ

Նորմանդյան կղզիներ (անգլ.՝ Channel Islands, ֆր.՝ îles Anglo-Normandes, îles de la Manche, նորմանդ. Îles d'la Manche), կամ Նորմանդական կղզիներ, Չանելայլանդս, կղզիների խումբ Լա Մանշ նեղուցում, Կոտանտեն թերակղզու արևմտյան ափի մոտ։ Պատկանում են Մեծ Բրիտանիային։ Տարածությունը 196 կմ² է, բնակչությունը՝ 125 հազար (1978 թվական)։ Բաղկացած են Ջերսի և Գեռնսի խոշոր ու մի շարք մանր կղզիներից։ Կազմված են գնեյսներից ու գրանիտներից։ Կան մարգագետիններ, բանջարաբուծություն, ծաղկաբուծություն, ձկնորսություն։
Կղզիների խումբը կազմված է երկու մեծ՝ Ջերսի և Գերնսի կղզիներից, մի քանի փոքր կղզիներից և բազմաթիվ կղզյակներից և ժայռերից։ Կղզեխումբը գտնվում է Նորմանդիայից արևելք։
Հիմնական կղզիները Ջերսին և Գերենսին մտնում են Մեծ Բրիտանիայի թագավորական հողերի կազմի մեջ և կառավարվում են թագուհու կողմից, սակայն չեն մտնում Մեծ Բրիտանիայի կազմի մեջ և չեն կազմում Եվրամիության մաս, սակայն հանդիսանում են Եվրոպական մաքսային տարածքի մաս։ Կղզիների հարավային մասը, Շոզե կղզեխումբը, գտնվում է Ֆրանսիայի սահմանների մեջ (Մանշ դեպարտամենտ)։
Մակերեսը՝ 194 կմ² (Գերնսի - 78 կմ², Ջերսի - 116 կմ²)։ Ամենամեծ քաղաքը՝ Սենտ-Հելյեր (սենտ-Էլյե)։ Կղզիների վրա զարգացած են անասնաբուծությունը և ձկնորսությունը։
Կղզիների բնակչությունը կազմում է մոտ 160 000 մարդ (2009)։ Ազգային կազմությունը (2008)

անգլիացիներ - 56 %
ֆրանսիացիներ - 40 %
բելգիացիներ - 2 %
հոլանդացիներ - 1 %
այլ - 1 %


== Ծանոթագրություններ ==
Սողոմոնյան Կղզիներ

Սողոմոնյան Կղզիներ, պետություն Խաղաղ օվկիանոսի հարավարևմտյան մասում՝ Մելանեզիայում։ Զբաղեցնում է համանուն կղզեխմբի մեծ մասը և նույնիսկ որոշ այլ կղզեխմբեր։ Կազմված է 992 կղզիներից և ընդհանուր տարածքը կազմում է 28,400 կմ²։ Երկրի մայրաքաղաքը Հոնիարա քաղաքն է, որը տեղակայված է Գուադալկանալ կղզու վրա։


== Աշխարհագրություն ==
Պետությունը զբաղեցնում է Խաղաղ օվկիանոսում` Մելանեզիայում գտնվող համանուն կղզեխմբի մեծ մասը, որը գտնվում է Նոր Գվինեայի արևելքում։
Խոշորագույն կղզիներն են Գուադալկանալը, Սանտա Իսաբելը, Մալայթին, Կրիստոբալը, Շուազյոլը, Նյու Ջորջիան։
Համեմատաբար առավել փոքր կղզիներ են Դաֆֆ կղզիախումբը, Սանտա Կրուսը, Սուոսսոուն, Բելլոնա, Ռեննալ և այլ կղզիներ։
Կղզիներն ունեն հրաբխային ծագում և առաջացել են հրաբխի ժայթքման հետևանքով։ Ամենաբարձր կետը Պոպոմանասեու լեռն է, որը ունի 2335 մետր բարձրություն։ Կղզիների տարածքը հարուստ են կարճ, սակայն ջրառատ գետերով։
Կլիման մերձհասարակածային է`շատ խոնավ։ Տարեկան տեղումների քանակը գնահատվում է 2300-ից 7500 մմ։
Մայիսից մինչև հոկտեմբեր ամիսներին գերակշռում է հարա-արևելյան պասսատը, իսկ դեկտեմբերից մինչև մարտ՝ հյուսիսարևմտյան հասարակածային մուսսոնը։


=== Երկրաբանություն ===
Սողոմոնյան Կղզիները գտնվում է սեյսմիկ վտանգավոր գոտում, որտեղ հաճախ են լինում երկրաշարժերը։
Վերջին բարձր մագնիտուտի երկրաշարժը այստեղ եղել է 2011 թվականի ապրիլի 23-ին։
2010 թվականի հունվարին տեղի ունեցած երկրաշարժը գնահատվել է 7,2 բալ, ոը ուղեկցվել է ցունամիով և հրաբխի ժայթքումով։
Արդյունքում զոհվել են հազարավոր անձինք։


== Բնակչություն ==
Ըստ 2009 թվականի մարդահամարի տվյալների, երկրի բնակչությունը կազմում է 515 870 մարդ։ Բնակչության տարեկան աճը կազմում է 2,3 %։
Ծնելիության մակարդակը կազմում է 26,9 %։ Մահացություննեը՝ 3,7 %: Կյանքի միջին տևողությունը կանանց մոտ 71 տարի, իսկ տղամարդկանց մոտ 76 տարի։
Էթնիկական կազմում գերակշռում են մելանեզիացիները՝ 95,3 % (491 466 մարդ)։ Կան նաև պոլինեզիացիներ՝ 3,1 % (15 911 մարդ), միկրոնեզիացիներ՝ 1,2 % (6446 մարդ), չինացիներ՝ 0,1 % (654 մարդ), եվրոպացիներ՝ 0,1 % (721 մարդ) և այլն։
Ուրբանիզացման մակարդակը կազմում է 19,7 %, որը կազմում է 101 798 մարդ։


== Ծանոթագրություններ ==


== Գրականություն ==
Океания. Справочник. — М.: Наука, 1982.
Беллвуд П. Покорение человеком Тихого океана. Юго-Восточная Азия и Океания в доисторическую эпоху. — М.: Наука, Гл. редакция восточной литературы, 1986. — 524 с. — Серия «По следам исчезнувших культур Востока».
Блон Жорж. Великий час океанов: Тихий. — М. Мысль, 1980. — 205 с.
Սուխոսարմատկա (Նեկլինովսկի շրջան)

Սուխոսարմատկա (ռուս.՝ Сухосарматка ), ավան Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Անդրեևո-Մալենտևսկի գյուղական համայնքի կազմի մեջ։
Լանդեր (այլ կիրառումներ)

Լանդեր, կարող է վերաբերել՝

Լանդեր - տափարակ, տեղ-տեղ ճահճակալած դաշտավայր Ֆրանսիայի հարավ-արևմուտքում
Լանդեր - դեպարտամենտ Ֆրանսիայի հարավ-արևմուտքում
Բրաչկովկա (գյուղ, Կոբելյակի շրջան)

Բրաչկովկա (ուկրաիներեն՝ Брачківка), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Բրաչկովկա գյուղում բնակվում էր 114 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեննոյ (քաղաքատիպ ավան, Վոլսկի շրջան)

Անվան այլ կիրառումների համար տե՛ս՝ ՍեննոյՍեննոյ (ռուս.՝ Сенной), քաղաքատիպ ավան Ռուսաստանի Սարատովի մարզի Վոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 7026 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուչանո Սպինոզի

Լուչանո Սպինոզի (իտալերեն՝ Luciano Spinosi, մայիսի 9, 1950(1950-05-09), Հռոմ, Իտալիա), իտալացի նախկին ֆուտբոլիստ և մարզիչ, ով հանդես է եկել իտալական մի շարք ակումբներում։ Իր մարզչական կարիերայի ընթացքում մարզել է այնպիսի ակումբներ, ինչպիսիք են Ռոման և Լիվորնոն, ինչպես նաև աշխատել է Լացիո ֆուտբոլային ակումբում, որպես տեխնիկական տնօրեն։


== Նվաճումներ ==
 ՌոմաԻտալիայի գավաթակիր  (3)՝ 1968/69, 1979/80, 1980/81 ՅուվենտուսԻտալիայի չեմպիոն  (5)՝ 1971/72, 1972/73, 1974/75, 1976/77, 1977/78
Եվրոպայի լիգայի հաղթող՝ 1976/77
Իտալիայի գավաթակիր՝ 1978/79


== Ծանոթագրություններ ==
Հեյ ագահ մարդ, հեյ անհոգ մարդ, միտքդ երկար, կյանքդ կարճ

«Հեյ ագահ մարդ, հեյ անգոհ մարդ, միտքդ երկար, կյանքդ կարճ», Հովհաննես Թումանյանի քառյակներից։


== Պատմություն ==
Հովհաննես Թումանյանն այս քառյակը գրել է 1919 թվականի նոյեմբերին։ Թումանյանի ընտանիքի արխիվում պահվում են երկու ինքնագրեր։ Քառյակն առաջին անգամ տպագրվել է 1922 թվականին Թիֆլիսում հրատարակված Հովհաննես Թումանյանի «Քառյակներ» ժողովածուի 27-րդ էջում, այնուհետև՝ Կ․ Պոլսում լույս տեսած Թումանյանի «Բանաստեղծություններ» ժողովածուի 57-րդ էջում, ապա՝ Թումանյանի երկերի ժողովածուի առաջին հատորի 211-րդ էջում։ Քառյակն արտատպվում է Թիֆլիսում լույս տեսած «Բանաստեղծություններ» ժողովածուից։


== Ծանոթագրություններ ==
Սիրուն տղա

Սիրուն տղան դրամա ժանրի 2010 թ. ամերիկյան ֆիլմ է։ Ֆիլմի ռեժիսորն է Շոն Քուն, գլխավոր դերերում Մայքլ Շինն է ու Մարիա Բելլոն։ Պրեմիերան տեղի է ունեցել Իսպանիայում Սան Սեբաստիանի կինոփառատոնին 2010 թ. սեպտեմբերին։ Ներկայացվել է Տորոնտոյի, Տոկիոյի միջազգային կինոփառատոններին։ Ֆիլմը պատմում է ամուսինների մասին, ովքեր գտնվում են բաժանման եզրին և փորձում են հաղթահարել իրենց որդու հանցագործության հետևանքները։
Վոեցկոե

Վոեցկոե (ռուս.՝ Воецкое, բաշկիրերեն՝ Воецский), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 66 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալոե Զակուստիշչե

Մալոե Զակուստիշչե (ռուս.՝ Малое Закустище), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էմմա Վարդանյան

Էմմա Սերոբի Վարդանյան (հոկտեմբերի 11, 1921, Երևան - մարտի 18, 2009, Երևան), հայ դերասանուհի։ ՀԽՍՀ ժողովրդական արտիստ (1975)։ Պետական մրցանակի դափնեկիր։ Հրաչյա Ղափլանյանի կինը։


== Կենսագրություն ==
1940 թվականին սովորել է Մոսկվայի հայ կուլտուրայի տան երաժշտական ստուդիայում, 1945-1946 թվականներին՝ Երևանի թատերական ինստիտուտի դերասանական ֆակուլտետում (ղեկավար՝ Վաղարշ Վաղարշյան)։ 1941-1968 թվականներին՝ Երևանի պատանի հանդիսատեսի, 1968 թվականից Երևանի դրամատիկական թատրոնների դերասանուհի։


== Պարգևներ ==
ՀԽՍՀ պետական մրցանակ (1982)։
ՀԽՍՀ ժողովրդական արտիստ (1975)


== Դերերը թատրոնում ==
Զոյա (Յաղջյանի «Զոյա»)
Տոնյա (Գորբաաովի «Հայրերի պատանեկությունը»)
Թիմուր (Գայդարի «Թիմուրն ու նրա ջոկատը»)
Ցատյանա (Լավրենյովի «Բեկում»)
Օբերոն (Շեքսպիրի «Ամառային գիշերվա երազը»)
լեդի Միլֆորդ (Շիլլերի «Սեր և խարդավանք», բոլորը՝ Պատանի հանդիսատեսի թատրոն)
Կոմիսար (Վիշնևսկու «Լավատեսական ողբերգություն»)
Մեդեա (Անույի «Մեդեա»)
Ֆիլումենա (Դե Ֆիլիպոյի «Ֆիլումենա Մարտուրանո»)
Իթլ (Սայմոնի «Ոտաբոբիկ՝ զբոսայգում»)
Թագուհի (Զեյթունցյանի «Աստվածների կանչը»)
Անտոնիդա Վասիլևնա (Դոստոևսկու «Խաղամոլը»)


== Ֆիլմագրություն ==


== Ծանոթագրություններ ==
Չերնոե Օզերո (գյուղ, Ասկինսկի շրջան)

Չերնոե Օզերո (ռուս.՝ Черное Озеро, բաշկիրերեն՝ Ҡаракүл), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (4231)

Ժողովածու (4231), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4231 թվի տակ։ Ձեռագիրը գրվել է 15-րդ դարում։ Ստացողը եղել է Մելիքսեթ քահանան։ Գրված է թղթի վրա, որը ունի 18X12 չափս։ Ձեռագիրը կազմված է 120 թերթից։ Գրված է միասյուն, բոլորգրով։ Կազմը` լաթապատ սստվարաթուղթ։ Հիշատակարաններ՝ 2ա, 24բ, 44ա, 47ա։


== Բովանդակություն ==
Պատմութիւնք Նոյի և Տապանակի, Մովսիսի, Յեսուայ, Սամուելի, Դաւթի, Սողոմոնի, Հովհ. Մկրտչի, Ստեփանոսի։
Դարագլուխք։
Յաղագս օրինակի ճշմարտութեան։
Վարք Գր. Լուսավորչին։
Բարուախոս։
Բանք իմաստնոց։
Ժամանակագրութիւն (846-1238 թթ.):
Բանք Յոբայ։
Մեսրոպայ Վայոցձորեցւոյ Պատմութիւն Մեծին Ներսիսի։


== Ծանոթագրություններ ==
Apple Music

Apple Music, 2015 թվականի WWDC-ի ժամանակ Էփլ ընկերության կողմից ներկայացված երաժշտական ծառայություն, որն ներառում է iTunes Store-ի գրադարանից միլիոնավոր կոմպոզիցիաներ։


== Պատմություն ==
Դեռ մինչև Apple Music-ի դուրս գալը շատ լուրեր էին եղել մշակվող երաժշտական ծառայության մասին։ Դրա մասին նաև խոսում էր այն փաստը, որ 2014 թվականի մայիսի 29-ին Apple-ը գնել է Beats Electronics ընկերությունը, որը զբաղվում է ականջակալների արտադրմամբ, նաև ունի Beats Music երաժշտական ծառայություն։
WWDC 2015-ի վերջում՝ One More Thing լոզունգի տակ ներկայացված է եղել Apple Music-ը, որը շատ բաներ օրինակել է Beats Music-ից, նոր համացանցային ռադիոկայան՝ 
Beats 1-ը ներառյալ, որը տարածվում է հատուկ Apple Music-ի համար։
Ծառայությունը սկսել է աշխատել 2015 թվականի հունիս 30-ից՝ iOS 8.4-ի հրատարակման հետ միաժամանակ։ Նույն օրն էլ աշխաատեց Beats 1 կայանը։


== Beats 1 ==
Apple Music-ի մեջ է մտնում նաև Beats 1 համացանցային ռադիոկայանը։ Ռադիոկայանի հիմնական առանձնահատկությունը այն է, որ ամբողջ եթերում հնչող երաժշտությունը ընտրվում է ձեռքով այնպիսի երաժշտական ոճի մասնագետների կողմից, ինչպիսիք են՝ Dr. Dre-ն, Էլթոն Ջոնը, Ֆարել Վիլյամսը, Դրեյքը և ուրիշներ։ Նաև նրանցից ամենը կայանում վարում է իր սեփական հաղորդումը։ Ռադիոկայանի եթերը վարվում են երեք քաղաքից՝ Լոս Անջելեսից, Նյու Յորքից և Լոնդոնից։ Beats 1-ը հասանելի է բոլոր երկրներում, բացի՝ Հունգարիայից, Իսրայելից, Հորդանանից, Լիբանանից, Մոզամբիկից, Նամիբիայից, ԱՄԷ-ից, Ռուսաստանից, Թայվանից և Թուրքիայից։


== Առանձնահատկություններ ==
Apple Music-ի առանձնահատկություններից մեկը Connect բաժինն է, որը կատարում է արտիստի և լսողի միջև կապ հաստատելու դեր։ Այս բաժնում հանրահայտ արտիստները կարող են հրապարակել նկարներ կամ տեսահոլովակներ իրենց համերգներից, կիսապատրաստ երգեր կամ դեռ չարձակված կոնտենտ։
Apple Music-ում կա ռադիոյի ֆունկցիա, որի միացման դեպքում, ըստ լսողի նախընրությունների, ընտրվում են երաժշտական կոմպոզիցիաներ։
Ծառայության այլ առանձնահատկությունների շարքի մեջ է ընդգրկված երգի վերբեռնման և օֆլայն լսելու հնարավորությունը։
2016 թվականի ապրիլից Apple Music-ը հասանել դարձավ Android-ի օգտատերերի համար։ Հավելվածը առկա է վերբեռնման համար Google Play-ում։


== Երաժշտության որակ ==
Apple Music-ի բոլոր երգերը հաղորդվում են 256 կբիթ/վ բիթերի արագությամբ, AAC ընդլայնմամբ։ Բջջային կապով հաղորդման կամ համացանցի թույլ արագության դեպքում երաժշտության բիթերի արագությունը իջնում է։


== Գին ==
Apple Music-ի մեկ ամսով մեկ օգտատիրոջ բաժանորդագրման գինը կազմում է 1500 դրամ, իսկ ընտանեկան բաժանորդագրման համար (մինչև 6 հոգի)՝ 3000 դրամ։ ԱՄՆ-ում բաժանորդագրումը ավելի թանկ է՝ 10$ մեկ օգտատիրոջ համար և 15$ ընտանեկան բաժանորդագրման համար։ Սակայն առկա է փորձնական ժամկետ, որն կազմում է 3 ամիս։


== Հանդիսատես ==
2015 թվականի հոկտեմբերում Apple Music-ի վճարովի բաժանորդագրում գնողների թիվը կազմում էր 6.5 միլիոն մարդ։ Նաև 8.5 միլիոն մարդ օգտագործում էին ծառայության անվճար փորձնական տարբերակը։


== Քննադատություն ==
Google-ի անցյալ տնօրեն՝ Էրիկ Շմիդթը, BBC-ում քննադատման ենթարկեց Apple Music ծառայության աշխատանքը։


== Ծանոթագրություններ ==


== Տես նաև ==
iOS
Android
Apple Store
Google Play
Հրանտ Հովհաննիսյան

Հրանտ Վարդանի Հովհաննիսյան (1913 - անհայտ), հայ մանկավարժ։ ԽՄԿԿ անդամ (1943): Հայրենական մեծ պատերազմի մասնակից։


== Կենսագրություն ==
Հրանտ Հովհաննիսյանը ծնվել է 1913 թվականին, Արտաշատի շրջանի Գետաշեն գյուղում։ Դպրոցն ավարտելուց հետո ընդունվել և ավարտել է Երևանի առևտրատնտեսագիտական տեխնիկումը։ Առանց աշխատանքից կտրվելու ավարտել է նաև Երևանի ռուսական մանկավարժական ուսումնարանը։ Դասավանդել է ռուսաց լեզու և գրականություն։  
Հրանտը կարմիր բանակ զորակոչվել է 1942 թվականի գարնանը։ Կարճ ժամանակ Պերմ քաղաքում ծառայելուց հետո 379-րդ հրաձգային դիվիզիայի 1257-րդ գնդի կազմում մեկնել է ռազմաճակատ, մասնակցել Ռժև քաղաքի ազատագրմանը, որի ժամանակ վիրավորվել է և տեղափոխվել հոսպիտալ։ Բուժվելուց հետո նորից մեկնել է ռազմաճակատ, կռվել 145-րդ դիվիզիայի կազմում։ Հրանտը գործուղվել է ռազմաքաղաքական ուսումնարան, կարճ ժամանակ անց տեղափոխվել է Ռյազանի գնդացրային-ականանետային ուսումնարան, որն ավարտելուց հետո մեկնել է Առաջին Մերձբալթյան ռազմաճակատ։ Կռվել է 344-րդ հրաձգային դիվիզիայի կազմում (որպես դասակի հրամանատար), մասնակցել Լիտվական ԽՍՀ Կլայպեդա քաղաքի ազատագրման մարտերին, որտեղ նորից վիրավորվել է, բուժվելուց հետո վերադարձել է զորամաս։ Մասնակցել է Մերձբալթիկայում ֆաշիստական զորքերի խմբավորման շրջապատմանն ու ջախջախմանը, ցուցաբերած արիության համար պարգևատրվել է Կարմիր աստղի շքանշանով և մեդալներով։ Ռազմաճակատում ընդունվել է կուսակցության շարքերը։
Մեծ հայրենականի ավարտից հետո Հովհաննիսյանը զորացրվել է և անցել մանկավարժական աշխատանքի՝ միաժամանակ սովորել Երևանի հեռակա մանկավարժական ինստիտուտի ռուսաց լեզվի և գրականության ֆակուլտետում։ Շուրջ քառասուն տարի աշխատել է Արտաշատի շրջանի դպրոցներում։


== Պարգևներ ==
Կարմիր աստղի շքանշան


== Ծանոթագրություններ ==
Շերիդան շրջան (Մոնտանա)

Անվան այլ կիրառումների համար տե՛ս՝ Շերիդան շրջան (այլ կիրառումներ)Շերիդան շրջան (անգլ.՝ Sheridan County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 4.343 կմ² է, բնակչությունը՝ 4.105 մարդ (2000 թ. տվյալներով)։ Շրջկենտրոնն է Փլենտիվուդ բնակավայրը։ Կազմավորվել է 1913 թ.։
Էդուարդ Աբաջյան

Վիքիպեդիայում կան հոդվածներ  Աբաջյան ազգանունով այլ մարդկանց մասին:Էդուարդ Գարեգինի Աբաջյան (փետրվարի 21, 1941(1941-02-21), Լենինական, Հայկական ԽՍՀ, ԽՍՀՄ - մարտի 30, 2016(2016-03-30), Երևան, Հայաստան), հայ նկարիչ։ Հայաստանի նկարիչների միության անդամ (1974)։


== Կենսագրություն ==
1956 թվականին ավարտել է Լենինականի գեղանկարչական դպրոցը, 1963 թվականին՝ Երևանի գեղարվեստի ուսումնարանը, 1969 թվականին՝ Երևանի գեղարվեստա-թատերական ինստիտուտը։
Աշխատանքները գտնվում են անհատական հավաքածուներում Ֆրանսիայում, Կանադայում, ԱՄՆ-ում, Գերմանիայում, Թուրքիայում, Ֆինլանդիայում, Մեծ Բրիտանիայում, Ռուսաստանում, Բուլղարիայում, Լեհաստանում։


== Ստեղծագործություններ ==
Ստեղծել է կոմպոզիցիաներ, դիմանկարներ, բնանկարներ, խորհրդանշական պատկերներ։
Գործերից են՝

«Սերունդ» (1981 թվական, կոմպոզիցիա)
«Ժոկեյներ» (1981 թվական, կոմպոզիցիա, Տրետյակովյան պատկերասրահ, Մոսկվա)
«Շուշիի աղվեսը» (1997 թվական, Նաիրա Սահակյանի դիմանկարը)
«Զարթոնք», (Ջերմուկի պատկերասրահ (ՀԱՊ-ի մասնաճյուղ))
«Արարատյան դաշտի առավոտը» (2002)
«Լճակ» (2003 թվական, բնանկարներ)
«Ժամանակի մեքենա» (2003 թվական, խորհրդանշական պատկեր)


== Ցուցահանդեսներ ==
Անհատական ցուցահանդեսներ է ունեցել Երևանում (1996, 2003, 2012)։


== Ծանոթագրություններ ==
Լիտորալ դի Արակատիի գավառ

Լիտորալ դի Արակատիի գավառ (պորտ.՝ Microrregião do Litoral de Aracati)՝ գավառ Բրազիլիայում, մտնում է Սեարա նահանգի մեջ։ Մտնում է Ժագուարիբի նահանգի մարզի մեջ։ Բնակչությունը կազմում է 107 587 մարդ 2006 թվականի տվյալով։ Զբաղեցված տարածքը 2147,556 կմ²։ Բնակչության խտությունը 50,1 մարդ/կմ²։


== Վիճակագրություն ==
Համախառն ներքին արտադրանքը կազմել է 320 358 076,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3 136,02 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,658


== Գավառի կազմ ==
Գավառի կազմի մեջ են մտնում հետևյալ համայնքները.

Արակատի
Ֆորտին
Իկապուի
Իտայսաբա
Առաջին ջութակ

«Առաջին ջութակ» (ռուս.՝ Первая скрипка), 1958 թվականի խորհրդային մուլտիպլիկացիոն ֆիլմ այն մասին, որ տաղանդն առանց աշխատանքի հաջողության չի հասցնի։ 1990-ական թվականներին երկրորդ կեսին «Twic Lyrec» ընկերությունը ձայներիզներով թողարկել է մուլտֆիլմի վրա հիմնված աուդիոհեքիաթ Ալեքսանդր Պոժարովի տեքստով։


== Սյուժե ==
Փոքրիկ ծղրիդը որոշում է, որ պետք է դառնա հայտնի երաժիշտ, ինչպես իր հայրն է, սակայն երաժշտություն սովորելը նրա համար ձանձրալի է։ Նա սիրում է պարծենալ և կարծում է, որ առանց սովորելու էլ ինքը կհասնի իր ուզածին։ Ծղրիդը փախչում է պարապմունքներից, գնում զբոսնելու և հասնում մեղուների մոտ, որոնք կառուցում են մեղրաբջիջներ։ Նա սկսում է պարծենալ, որ ամեն ինչ կարող է։ Սակայն մեղուներն ստուգում են նրան ու արագ հասկանում, որ նրա մոտ ոչինչ չի ստացվի։ Ծղրիդը խրվում է մեղրի մեջ, և մեղուներն ամոթանք են տալիս նրան ու ազատում։ Արդյունքում ծղրիդը հասկանում է, որ պետք է աշխատի, որ սովորի։


== Ստեղծողներ ==


== Մրցանակներ ==
1959 – Վենետիկի XV միջազգային կինոփառատոնի դիպլոմ


== Հեռուստացուցադրություններ ==
1950-ական թվականների վերջից մինչև 1990-ական թվականների սկիզբը մուլտֆիլմը ցուցադրվել է ԽՍՀՄ կենտրոնական հեռուստատեսությամբ։ Ռուսաստանում մուլտֆիլմը ցուցադրվել է նաև «Останкино-1» (1992-1994), МТК (1992—1996), ТВ-6, ОРТ ալիքներով 1995-1996 թվականներին, 1997 թվականի ամռանը և հետագայում, СТС և այլ ալիքներով մուլտֆիլմը բազմիցս կրկնվել է։


== Վերաթողարկում ==
Մուլտֆիլմը բազմիցս վերաթողարկվել է VHS և DVD կրիչներով մուլտֆիլմերի տարբեր հավաքածուներում․

«Լավագույն խորհրդային մուլտֆիլմեր», Studio PRO Video, 1990-ական թվականներ,
«Սոյուզմուլտֆիլմ, հավաքածու № ?», տարածող՝ «Союз», 1990-ական թվականների կեսեր,
«Հյուր Տզզան ճանճին» (ռուս.՝ В гости к Мухе-Цокотухе), «Սոյուզմուլտֆիլմ», տարածող՝ «Союз», սկավառակում ընդգրկված մուլտֆիլմեր՝ «Տզզան ճանճը» (ռուս.՝ «Муха-Цокотуха», 1976), «Ճպուռն ու մրջյունը» (ռուս.՝ «Стрекоза и муравей», 1961), «Մրջյունի ճանապարհորդությունը» (ռուս.՝ «Путешествие муравья», 1983), «Առաջին ջութակ» (1958), «Ժու-ժու-ժու» (ռուս.՝ «Жу-жу-жу», 1966), «Մեծ ուտիճը» (ռուս.՝ «Тараканище», 1963), «Ծղրիդ Կուզյայի արկածները (պատմություն առաջին)» (ռուս.՝ «Приключения кузнечика Кузи (история первая)», 1990), «Ծղրիդ Կուզյայի արկածները (պատմություն երկրորդ)» (ռուս.՝ «Приключения кузнечика Кузи (история вторая)», 1991)։


== Ծանոթագրություններ ==
Միաքլորամին

Միաքլորամին (քլորամին), քլորի թույլ հոտով սպիտակ կամ դեղնավուն բյուրեղափոշի։ Լուծվում է ջրում և սպիրտում։ 0.1-5%-անոց լուծույթը գործածվում է իբրև վարակազերծիչ միջոց՝ բնակարանը մաքրելիս, սպիտակեղենը, ամանեղենը, մանակական խաղալիքները, լոգնոցը, լվացարանը և զուգարանը ախտահանելիս։ Յուղաներկով ներկված, խեցասալիկներով կամ պլաստիկով պատված հատակը, պատերը, ինչպես նաև լվացարանը, լոգնոցը և զուգակոնքը հարկավոր է լվանալ միաքլորամինի լուծույթով թրջած շորով։ Միաքլորամինն անհրաժեշտ է պահել պինդ փակվող մուգ ամանում։


== Ծանոթագրություններ ==
Հայաստանի գյուղատնտեսության նախարարություն

Հայաստան գյուղատնտեսության նախարարությունը գործադիր իշխանության հանրապետական մարմին է, որը մշակում և իրականացնում է գյուղատնտեսության և անտառային տնտեսության բնագավառում Հայաստանի կառավարության քաղաքականությունը։ 2019 թ. Կառավարության օպտիմալացման արդյունքում միավորում է Տնտեսական զարգացման և ներդրումների նախարարությանը։


== Ընդհանուր տեղեկատվություն ==
Մտցված է Էկոնոմիկայի նախարարության մեջ։


== Ծանոթագրություններ ==


== Արտաքին հղումներ ==
Նախարարության պաշտոնական կայք էջը
Հայաստանի Հանրապետության Կառավարության կայք էջ, ՀՀ Գյուղատնտեսության նախարարություն
Վիների գրադարան

Վիների գրադարան, Հոլոքոստի մասին տվյալների հավաքագրմամբ զբաղվող ամենամեծ արխիվը, ինչպես նաև Հոլոքոստը, դրա պատճառներն ու հետևանքները ուսումնասիրող ամենահին հաստատությունը աշխարհում։ Հիմնադրվել է 1933 թվականին որպես տեղեկատվական բյուրո, որը տեղեկացնում էր հրեական համայնքներին և կառավարություններին նացիստների կողմից հրեաների հետապնդման մասին։ Երկրորդ համաշխարհային պատերազմի ավարտից հետո վերաձևավորվել  է որպես գիտահետազոտական ինստիտուտ։ Այժմ գտնվում է  Լոնդոնում՝ Ռասելլ սքվերում։


== Պատմություն ==
Հրեական հավատք ունեցող գերմանիական քաղաքացիների կենտրոնական միությունում աշխատող գերմանացի հրեա Ալֆրեդ Վիները երկար տարիներ է ծախսել 
հակասեմականության աճի մասին տվյալներ հավաքագրելու վրա։ Նրա արխիվը ներառում էր նկարներ, նամակներ, լրագրեր և այլ տվյալներ, այդ թվում՝ դասագրքեր, մանկական խաղեր նացիստական պրոպագանդայի և ռասիստական ուսմունքների մասին գրառումներ։
1933 թվականին Վիները փախչում է Գերմանիայից Ամստերդամ, որտեղ նա հրեական ինֆորմացիոն բյուրոյի նախագահն էր և ղեկավարում էր այն։ 1938 թվականի նոյեմբերին՝ Բյուրեղապակյա գիշերից հետո, Վիները իր արխիվի հետ միասին տեղափախվում է Մեծ Բրիտանիա։ Հավաքածուն բացվել է նացիստների՝ Լեհաստան ներխուժման օրը՝ 1939 թվականի սեպտեմբերի մեկին։ Լոնդոնում Կենտրոնական տեղեկատվական բյուրոն գործում էր որպես մասնավոր հակահետախուզություն։ Վիները Մեծ Բրիտանիային տեղեկացնում էր Գերմանիայում տեղի ունեցող դեպքերի մասին և դրա դիմաց բրիտանական կառավարությունից ստանում էր գումար։
Երկրորդ համաշխարհային պատերազմի ավարտից հետո գրադարանը օգտագործում էր իր ընդարձակ հավաքածուները, որպեսզի  ՄԱԿ-ի համար ապահովի նյութեր ռազմական հանցագործությունների հանձնաժողովի և ռազմական հանցագործների պատասխանատվության ենթարկելու համար։
1946 թվականի նոյեմբերից մինչև 1983 թվականը գրադարանը ամիսը երկու անգամ հրատարակել է տեղեկագիր։ 1950-1960-ական թվականների կարևոր խնդիրներից մեկն էր ականատեսների վկայությունների հավաքագրումը, ռեսուրս, որը դառնալու էր գրադարանի հավաքածուի կարևոր մասը։ Հաշվառման գրառումները սիստեմատիկորեն հավաքագրվել են ինտերվյուերների թիմի կողմից։
1974 թվականի ճգնաժամի ժամանակ որոշում է կայացվում հավաքածուի մի մասը փոխադրել Թել Ավիվ։ Փոխադրման նախապատրաստվելու ընթացքում հավաքածուի մեծ մասը պատճենվել է միկրոֆիլմերի վրա։ 1980 թվականին, երբ արխիվի փոխադրումն արդեն սկսված էր, տեղափոխվելու պլանը փոխվում է։ Արդյունքում գրադարանի գրքային ֆոնդը տեղափոխվում է Թել Ավիվի համալսարան, իսկ Լոնդոնյան գրադարանը պահպանում է միկրոֆիլմերը։
Այսօր Վիների գրադարանը՝ անգլիական օրենքի համաձայն գրանցված է որպես բարեգործական կազմակերպություն։


== Գրականություն ==
Barkow, Ben[en] (1997). Alfred Wiener and the Making of the Holocaust Library. London: Vallentine Mitchell. 0-85303-328-5


== Ծանոթագրություններ ==


== Արտաքին հղումներ ==
Австрийская мемориальная служба Холокоста в библиотеке Винер Archived 2005-10-18 at the Wayback Machine.
Действия службы примирения для мира в библиотеке Винер
Երգում է Գոհար Գասպարյանը (ֆիլմ, 1963)

Անվան այլ կիրառումների համար տե՛ս՝ Երգում է Գոհար Գասպարյանը (այլ կիրառումներ)Երգում է Գոհար Գասպարյանը, 1963 թվականին «Հայֆիլմ» կինոստուդիայի նկարահանած ֆիլմ։


== Սյուժե ==
11 նովելից բաղկացած ֆիլմի հիմքում դասական երաժշտական ստեղծագործություններ են, որոնց կատարումով հանդես է գալիս մեծահամբավ երգչուհի Գոհար Գասպարյանը։


== Ծանոթագրություններ ==
Բեսլենեևսկայա

Բեսլենեևսկայա (ռուս.՝ Бесленеевская), ստանիցա Ռուսաստանի Դաշնության Կրասնոդարի երկրամասի Մոստովսկոյի շրջանի կազմում։
Բնակչությունը 2010 թվականին գրանցված տվյալներով կազմում էր 1413 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեյն Էյր (ֆիլմ, 1996)

Անվան այլ կիրառումների համար տե՛ս՝ Ջեյն Էյր (այլ կիրառումներ)«Ջեյն Էյր» (անգլ.՝ Jane Eyre), խաղարկային ֆիլմի ռեժիսորը Ֆրանկո Ձեֆֆիրելլին է, բրիտանացի գրող Շառլոթ Բրոնտեի՝ «Ջեյն Էյր» գրքի մոտիվների հիման վրա նկարահանված։


== Սյուժե ==
Ջեյն Էյրը ազատ և խելացի աղջիկ է, ում դաստիարակությամբ զբաղվում էր տիկին Ռոսչեստերան։ Նա ապրում էր հսկայական պալատում, որը պատկանում էր Էդվարդ Ռոչեստեր Բերտանին։


== Դերերում ==
Շառլոթ Հենսբուրգ - Ջեյն Էյր
Ուիլիամ Հյորտ - Էդվարդ Ռոչեստեր
Մարիա Շնայդեր - Բերթա
Բիլլի Ուայտլոու - Գրեյս Փոլ
Ջոն Պլաուրայտ - միսս Ֆեյրֆաքս
Ժոզեֆինա Սիեր - Ադել
Ջերալդինա Չապլին - միսս Սկոչերդ
Ամանդա Ռութ - Միսս Թեմփլ
Լիեն Ռոու - Հելեն Բյորնս
Աննա Պեկուին - երիտասարդ Ջեյն
Նիք Նայթ - Երիտասարդ Ջոն Ռիդ
Նիկոլա Հովերդ - Էլիզա Ռիդ
Սաշա Գրաֆ - Ջորջրանա Ռիդ
Ջոն Բուդ - միսթեր Բրոկլհյորսթ
Ֆոնա Շոու - Միսիս Ռիդ
Ռիչարդ Ուորիք - Ջոն Ռիդ
Սեմուել Ուեսթ - Սենթ Ջոն Ռիվերս
Շառլոթա Ատենբորո - Մերի Րիվերս
Քրիս Լարքին - Ֆրիդրիկ Լին
Էլ Մաքֆերսոն - Բլանշ Ինգրեմ
Ջուլիան Ֆելլոուզ - գնդապետ Դենթ
Վալտեր Սպարոու - լորդ Էշթոն
Էդվարդ դե Սոուզա - Ռիչարդ Մայսոն
Փիթեր Վուդտորպ - միսթր Բրիգս


== Մրցանակներ և անվանակարգեր ==
1996 - Զգեստի լավագույն դիզայներ


== Ծանոթագրություններ ==


== Արտաքին հղումներ ==
Ջեյն Էյրի կայքըInternet Movie Database-ում
Все экранизации романа Джейн Эйр (ռուս.)
Teen, Age

Teen, Age (TEEN, AGE), հարավկորեական բոյ բենդ Seventeen)-ի երկրորդ ստուդիական ալբոմը։ Այն թողարկվել է 2017 թվականի նոյեմբերի 6-ին` Pledis Entertainment ընկերության միջոցով և գլխավոր «Clap» սինգլով։ Teen, Age-ը եղել է Billboard World ալբոմների արթերի 2-րդ հորիզոնականում։
Ալբոմը հետագայում վերահրատարակվել է որպես Seventeen-ի առաջին հատուկ ալբոմը` «Director's Cut» անվանումով, 2018 թվականի փետրվարի 5-ին` «Thanks» գլխավոր թրեքով։ Երգը հասել է MelOn-ի առաջին հորիզոնական։


== Թրեք-լիստ ==


== Չարթեր ==


== Ծանոթագրություններ ==
Ազխանա

Ազխանա, գյուղակ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Ալաշկերտից 18 կմ հարավ-արևելք, Շառիան գետի ձախ կողմի հարթավայրում։
XX դարի սկզբին ուներ 10 տուն քուրդ բնակիչ։ Բնակիչների հիմնական զբաղմունքն անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Շարմ (Էնայի գավառ)

Շարմ (ֆր.՝ Charmes), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Տերնիե կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02169:


== Բնակչություն ==
2010 թվականի տվյալներով՝ համայնքի բնակչությունը կազմում է 1659 մարդ։


== Տնտեսություն ==
2010 թվականին համայնքի 1002 աշխատունակ (15-64 տարեկան) բնակիչներից 696-ը տնտեսապես ակտիվ էին, 306-ը՝ ոչ ակտիվ (ակտիվության ցուցանիշը կազմել է 69,5%, 1999 թվականին եղել է 66,4%)։ 696 տնտեսապես ակտիվ բնակիչներից աշխատում էին 605-ը (325 տղամարդ և 208 կին), գործազուրկ էին 91 մարդ (40 տղամարդ և 51 կին)։ 306 տնտեսապես ոչ ակտիվ բնակիչներից 75-ը եղել են աշակերտներ կամ ուսանողներ, 126-ը՝ թոշակառուներ, 105-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Շարմ (ֆր.)
Ազջագյորօլան

Ազջագյորօլան, ավերակ գյուղ Ելիզավետպոլի նահանգի Զանգեզուրի գավառում։
1986 թ.-ի դրությամբ գտնվում է Ղափանի ոստիկանության շրջանում՝ Գեղանուշ և Վաչագան գյուղերի միջև։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կոտելևկա

Կոտելևկա (ուկրաիներեն՝ Котелевка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1675 թվականին։
2001 թվականի տվյալներով Կոտելևկա գյուղում բնակվում էր 65 մարդ։ Բնակավայրը զբաղեցնում է 2844 կմ² տարածք։ Բնակչության խտությունը կազմում էր 22,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարինարո

Կարինարո (իտալերեն՝ Carinaro), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 6729 մարդ։ Բնակչության խտություն կազմում է 1058 մարդ/կմ²։ Զբաղեցնում է 6 կմ² մակերես տարածք։ Փոստային ինդեքս՝ 81032, հեռախոսային կոդ՝ 081։
Եղցահող (համայնք, Շուշիի շրջան)

Անվան այլ կիրառումների համար տե՛ս՝ Եղցահող (այլ կիրառումներ)

Եղցահող, համայնք Արցախի Հանրապետության Շուշիի շրջանում՝ 2020 թվականին ձևավորված հայ-ադրբեջանական շփման գծի անմիջական հարևանությամբ։
Եղցահող համայնքի կողքով է անցնում Հայաստանի Հանրապետությունը Արցախի Հանրապետության հայկական վերահսկողության ներքո մնացած տարածքին կապող Տեղ-Ստեփանակերտ ավտոճանապարհը։


== Աշխարհագրություն ==
Համայնքը տեղաբաշխված է Արցախի Հանրապետության արևմտակենտրոնական մասում։ Ունի բարձրլեռնային տեղանք։ Համայնքի տարածքն 4306,6 հա է, որից 1913,17 հա-ն անտառային հողեր են։ Համայնքի սահմաններով է հոսում Հագարի գետի վտակը։
Շուշի շրջկենտրոնից հեռու է 30 կմ, իսկ մայրաքաղաք Ստեփանակերտից` 45 կմ։


== Պատմություն ==


=== Պատմամշակութային հուշարձաններ ===
Եղցահող համայնքի տարածքը հարուստ է պատմամշակութային հուշարձաններով։ Եղցահող գյուղում են գտնվում 18-ից 19-րդ դարով թվագրվող Սուրբ Աստվածածին եկեղեցին, 17-ից 19-րդ դարով թվագրվող գերեզմանոցը, 18-րդ դարով թվագրվող աղբյուր-հուշարձանը, 17-ից 19-րդ դարով թվագրվող սրբատեղին, 2003 թվականին կառուցված Սուրբ Սարգիս եկեղեցն և այլն։ Կանաչ Թալա գյուղում են գտնվում մ․թ․ա․ 2-ից 1-ին հազարամյակներով թվագրվող դամբարանները, 12-ից 13-րդ դարերով թվագրվող գյուղատեղին 19-րդ դարով թվագրվող գերեզմանոցը և այլն։


== Վարչատարածքային բաժանում և համայնքային կյանք ==
Համաձայն Արցախի Հանրապետության վարչատարածքային բաժանման՝ Եղցահող համայնքն իր մեջ ներառում է Եղցահող, Տասը Վերստ, Կանաչ թալա գյուղերը։
2015 թվականի դրությամբ համայնքում գործում էր գյուղապետարան, մշակույթի տուն, բուժկետ, դպրոցներ, առևտռրային օբյեկտներ։ 
Համայնքն ապահովված է էլեկտրաէներգիայով, ունի գազամատակարարման համակարգ, հասանելի են բջջային, ինտերնետ կապի միջոցներն ու ռադիոհեռուստատեսությամբ։
2015 թվականի դրությամբ համայնքային ճանապարհները բնահողային էին, խճից և չմշակված այլ նյութերից։

		


== Բնակչություն ==
Եղցահող համայնքի բնակչությունը 2015 թվականի դրությամբ կազմել է 138 մարդ, որոնք կազմել են 39 տուն։ Նույն թվականի դրությամբ Եղցահող գյուղում բնակվել է 118 մարդ, որոնք կազմել են 33 տուն։ Տասը Վերստ գյուղում բնակվել է 4 մարդ, որոնք կազմել են 3 տնտեսություն։ Կանաչ Թալա գյուղում բնակվել է 16 մարդ, որոնք կազմել են 3 տուն։


== Կրթություն ==
Եղցահող համայնքում գործում է միջնակարգ դպրոց, որտեղ 2015 թվականի դրությամբ սովորում էր 19 աշակերտ։ Համայնքում գործում է նաև Շուշիի մանկական երաժշտական դպրոց ՊՈԱԿ-ի Եղցահողի մասնաճյուղը։ 


== Տնտեսություն ==
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 2319,28 հա-ը գյուղատնտեսական նշանակության են։
Առկա են պղնձի և պեմզայի հանքային պաշարներ։ 


== Ծանոթագրություններ ==
Վլադիմիր Արբեկով

Վլադիմիր Գեորգիևիչ Արբեկով (ռուս.՝ Владимир Георгиевич Арбеков, հոկտեմբերի 21, 1927(1927-10-21) - մարտի 17, 2000(2000-03-17)), մուլտիպլիկացիոն ֆիլմերի խորհրդային ռեժիսոր, նկարիչ-մուլտիպլիկատոր։


== Կենսագրություն ==
Վլադիմիր Արբեկովը ծնվել է 1927 թվականի հոկտեմբերի 21-ին։ 1947 թվականից սովորել է «Սոյուզմուլտֆիլմին» առընթեր նկարիչ-մուլտիպլիկատորների դաընթացներում։ 1948 թվականից աշխատել է որպես անիմատոր «Սոյուզմուլտֆիլմ» կինոստուդիայում։
1979 թվականին նկարահանել է «Հյուրանոցում» (ռուս.՝ «В гостинице») մուլտֆիլմը, որի ստեղծման ընթացքում առաջին անգամ հանդես է եկել որպես ռեժիսոր։ Նկարահանել է մի շարք ուսուցողական մուլտֆիլմեր օտարերկրացիների համար, թողարկել է նկարված ֆիլմեր փոքրիկ հանդիսատեսի համար, մասնակցել է ավելի քան 120 ֆիլմերի ստեղծմանը։
1991 թվականից Վլադիմիր Արբեկովը համագործակցել է «Սարատովհեռուստաֆիլմ» ստուդիայի հետ։ Վլադիմիր Արբեկովը՝ որպես անիմատոր, մասնակցել է «Դե, սպասիր» մուլտֆիլմի մի քանի սերիաների ստեղծմանը (թողարկումներ 8, 12, 17, 18)։
Վլադիմիր Արբեկովը մահացել է 2000 թվականի մարտի 17-ին։


== Ֆիլմագրություն ==


=== Ռեժիսոր ===


=== Բեմադրող նկարիչ ===
1955 – Կռվարար արջուկը (ռուս.՝ Мишка-задира)
1955 – Աքլորիկ, ոսկե կատարիկ (ռուս.՝ Петушок — золотой гребешок)
1956 – Կարկանդակիկ (ռուս.՝ Пирожок (мультфильм))
1957 – Գայլն ու յոթ ուլիկները (ռուս.՝ Волк и семеро козлят)
1958 – Խաչմերուկում (ռուս.՝ На перекрёстке)
1960 – Մուրզիլկան և հսկան (ռուս.՝ Мурзилка и великан)
1974 – Մի պարկ խնձոր (ռուս.՝ Мешок яблок)
1978 – И смех и грех


=== Նկարիչ-մուլտիպլիկատոր ===


== Պարգևներ ==
«Սարմիկո» մուլտֆիլմն արժանացել է Կառլովի Վարիի VII միջազգային կինոփառատոնի մրցանակի լավագույն անիմացիոն ֆիմի համար, իսկ «Երրորդ մոլորակի գաղտնիքը» մուլտֆիլմը՝ ԽՍՀՄ պետական մրցանակի։


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — 816 с. — 3000 экз. — ISBN 5-9265-0319-4 Стр. 70-71.
Տուվումբա

Տուվումբա (անգլ.՝ Toowoomba), քաղաք Ավստրալիայի հարավարևելյան մասում՝ Քվինսլենդում։ Տեղական ինքնակառավարման համանուն շրջանի վարչական կենտրոնն է։ Քաղաքի բնակչությունը, ըստ 2006 թվականի գահատման, կազմում է մոտավորապես 114,5 հազար մարդ, իսկ ամբողջ շրջանի բնակչությունը՝ 155 հազար մարդ (2008 թվական)։ Մոտակա խոշոր քաղաքը Բրիսբենն է (տեղակայված է 100 կմ դեպի արևելք)։


== Նկարագրություն ==

Տուվումբան բնակչության թվով Ավստրալիայի երկրորդ ամենամեծ քաղաքն է Կանբերրայից հետո, որը տեղակայված չէ ծովափին։
Տուվումբան հիմնադրվել է 1840-ական թվականներին։ Հայտնի է այնտեղ գտնվող Հարավային Քվինսլենդի համալսարանով, որը բացվել է 1967 թվականին։ Քաղաքի շուրջը տարածվում է կանաչ գոտի, որն իր մեջ ներառում է նաև բնապահպանական արգելոցներ։
Քաղաքի գլխավոր խնդիրը քաղցրահամ ջրի ապահովումն է։


== Հեղեղում ==
2011 թվականի հունվարի 11-ին Տուվումբայում և մոտակա շրջաններում տեղի է ունեցել հեղեղում, որի արդյունքում զոհվել է ութ մարդ, այդ թվում՝ մի քանի երեխաներ։


== Տրանսպորտ ==
Տուվումբայում գործում է օդանավակայան, կա նաև երկաթուղային հաղորդակցություն երկրի այլ շրջանների հետ։


== Կլիմա ==
Ըստ Կյոպպենի կլիմաների դասակարգման՝ Տուվումբան տեղակայված է մերձարևադարձային կլիմայական գոտում։ Տարվա ընթացքում այստեղ կարելի է առանձնացնել երկու տարբեր սեզոններ՝ անձրևների սեզոնը, որը տեևում է նոյեմբերից մինչև մարտ և չոր սեզոնը՝ ապրիլից մինչև հոկտեմբեր, տարեկան միջին տեղումների քանակը կազմում է 950 մմ: Ամռանը ցերեկվա ջերմաստիճանը կարող է գերազանցել 27 °C-ը, իսկ գիշերը նվազել մինչև 16 °C: Ձմռանը միջին ջերմաստիճանը կազմում է մոտ 17 °C, միջին գիշերային ջերմաստիճանը՝ մոտ 6 °C:


== Ծանոթագրություններ ==


== Արտաքին հղումներ ==
Toowoomba Regional Council (անգլ.)
Տովումբայի Հարավային Քվինսլենդի համալսարանի կայքը
SunWater Storage Levels 
Australian climate zones — Ավստրալիայի կլիմայական գոտիներ (անգլ.)
Վալդունկիլյո

Վալդունկիլյո (իսպ.՝ Valdunquillo), մունիցիպալիտետ Իսպանիայում։ Գտնվում է Վալյադոլիդ պրովինցիայում (Կաստիլիյա և Լեոն ինքնավար մարզում)։ Մունիցիպալիտետը մտնում է Տերրա-դե-Կամպոս շրջանի կազմի մեջ։ Տարածքը 30,8 կմ²։ Բնակչությունը՝ 173 մարդ (2010 թվականի տվյալներով)։ Հեռավորությունը վարչական կենտրոնից՝ 81 կմ։
Քաղաքի հովանավորն է համարվում սուրբ Տիրսոն։


== Ժողովրդագրություն ==


== Պատկերասրահ ==

		
		
		
		
		
		
		


== Արտաքին հղումներ ==
Պաշտոնական էջ(չաշխատող հղում)
Diputación de Valladolid Archived 2007-09-27 at the Wayback Machine.
Ֆեդովո (գյուղ, Պլեսեցկի շրջան)

Ֆեդովո (ռուս.՝ Федово), գյուղ Ռուսաստանի Արխանգելսկի մարզի Պլեսեցկի շրջանի կազմում։
Բնակչությունը 2010 թվականին գրանցված տվյալներով կազմում էր 464 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8328) Ույտենհով

(8328) Ույտենհով (անգլ.՝ Uyttenhove), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 23-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,294703 ա. մ., առավելագույնը մոտենում է 2,0479 ա. մ. հեռավորության վրա և հեռանում 2,5415 ա. մ.։ Արեգակի շուրջ մեկ ամբողջական պտույտ է կատարում 1269,66 երկրային օրվա ընթացքում, իր ուղեծրով շարժվելով միջինում 0,28354 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8328) Ույտենհով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հունաստանի ազգային թատրոն

Հունաստանի ազգային թատրոն (հուն․՝ Εθνικό Θέατρο), պետական թատրոն, որը գտնվում է Հունաստանի մայրաքաղաք Աթենքում։
Թատրոնը հիմնադրվել է 1880 թվականին, որպես շահույթ չհետապնդող հաստատություն, որի նպատակն է Հունաստանում մշակութային և ազգային ինքնության պահպանումը։


== Նպատակներ ==
Հունաստանի ազգային թատրոնի ստեղծման նպատակներն են.

Հունաստանի Հանրապետությունում և արտերկրում հին հունական դրամայի (թատերգական ոճ) ուսանում և տարածում։
Հունաստանում հույն դասականների հեղինակության բարձրացում։
Հունաստանում մանկական և պատանեկան լսարանների ստեղծում։
Թատերական կրթության բարձրացումը երկրի տարածքում։
Եվրոպայի այլ թատերական հաստատությունների հետ համագործակցություն։


== Պատմություն ==
Հունաստանում թատրոնի ստեղծման և զարգացման համար ֆինանսական աջակցություն են տրամադրել հույն բարերար Եվստրատիս Ռալլիստը և Հունաստանի թագավոր Գեորգիոս I-ը։
Թագավորի հովանավորությամբ ստեղծված թատրոնը կոչվեց Հունաստանի թագավորական թատրոն։ Ըստ էության, թատրոնի շինարարությունը սկսվել է 1881 թվականին Նիկոլաս Տոնու անունով մեծահարուստի կալվածքում, որը գտնվում էր Սուրբ Կոնստանտինի փողոց հասցեում։
Նախագծի հեղինակն էր Էռնաստ Զիլլերը, որը հայտնի էր որպես Պանատինաիկոս մարզադաշտում, Հունաստանի ազգային գրադարանի, Հունաստանի Հանրապետության նախագահի նստավայրի և այլ նշանավոր աթենական շենքերի նախագծմամբ։
Թատրոնի շինարարությունը տևեց շուրջ 20 տարի։ Շինարարության ավարտից հետո՝ 1900 թվականին թատրոնի տնօրեն է նշանակվում Անգելոսի Վլախոսը, իսկ գեղարվեստական տնօրեն՝ Թոմաս Օիկոնոմուն։ 1901 թվականի նոյեմբերի 7-ին թատրոնին կից ստեղծվում է թատերական դպրոց։
1908 թվականին թագավորական թատրոնը հայտարարել է, որ դադարեցնում է իր գործունեությունը Հունաստանում։ Նա շարունակում է շրջագայել Եվրոպայում։
1930 թվականին ընդունվում է հատուկ որոշում, որի համաձայն Հունաստանում ազգային թատրոնը վերաբացվում է՝ Հունաստանի ազգային ակադեմիական թատրոն անվան տակ։


== Աղբյուրներ ==
Հունաստանի ազգային թատրոնի ստեղծման պատմություն
Գալայբինո

Գալայբինո (ուկրաիներեն՝ Галайбине), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Գալայբինո գյուղում բնակվում էր 541 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբգար ԺԱ

Անվան այլ կիրառումների համար տե՛ս՝ Աբգար (այլ կիրառումներ)Աբգար ԺԱ Ֆրահատ (անգլ.՝ Abgar XI Phrahates, 3-րդ դար, Ուռհա, Արևելքի թեմ, Հռոմեական կայսրություն), Օսրոյենեի թագավոր (242-244), Մանու Թ-ի որդին, Աբգար Ժ Սևերոսի եղբայրը։


== Օսրոյենեի անկումը ==
Ըստ Իրանիկա հանրագիտարանի Օսրոյենեի վերջին արքան՝ Աբգար Ժ-ն Մանու Թ-ի որդին է, կառավարել է 240-242 թվականներին և կրել Ֆրահատ պատվանունը, միևնույն ժամանակ 212-214 թվականներին կառավարել է Աբգար Թ Սևերոսը, որը Աբգար Ը Մեծի որդին է, իսկ 214-240 թվականներին կառավարել է Մանու Թ-ն, որն Աբգար Թ-ի որդին է։ Ըստ մեկ այլ աղբյուրի՝ Օսրոյենեի արքաների ցանկը 212 թվականից հետո սկսվում է այս հերթականությամբ՝

Աբգար Ը (177-212)
Աբգար Թ (212-216)
Մանու Թ (217-240)
Աբգար Ժ (240-242)
Աբգար ԺԱ (242-244)193-194 թվականների Հռոմի քաղաքացիական պատերազմի ժամանակ Աբգար Ը-ն Պեսցենիուս Նիգերի կողմն է անցնում։ Երբ հաղթանակն անցնում Սեպտիմիուս Սևերուսին, նա շտապեց ընդունել նրա իշխանությունը և պահպանեց իր գահը, բայց պարտավորվում էր Հռոմ գերի ուղարկել իր երեխաներին։ Նրա հաջորդ Աբգար Թ-ն 216 թվականին կանչվում է Անտիոք կայսր Կարակալլայի կողմից, կալանավորվում և ուղարկվում Հռոմ։ Օսրոյենեն դառնում է հռոմեական պրովինցիա, բայց այդ կարգավիճակում մնում է շատ քիչ։ Շուտով հռոմեացիները կրում են պարտություն պարթևներից և Եդեսիայում գահին է բարձրանում Աբգար Թ-ի որդին՝ Մանու Թ-ն։ Մի քանի տարի անց Պարթևստանում հաստատվում է Սասանյանների պարսկական հարստությունը։ Պարսկական շահերը սկսում են համառորեն պատերազմել հռոմեացիների հետ, աստիճանաբար մեծացնելով իրենց իշխանությունը արևմտյան ուղությամբ։ Նրանց առաջին ձեռքբերումներից է լինում Օսրոյենեն, նվաճված 242 թվականին։ Նույն թվականին Գորդիանոս III կայսրը հետ է վերադարձնում Օսրոյենեն և գահին նստեցնում Աբգար ԺԱ-ին։ Բայց 244 թվականին Հորդիանը սպանվում է, իսկ նրա հաջորդ Ֆիլիպպը զիջում է պարսկական Շապուհ I շահին ողջ Հռոմեական Միջագետքը Օսրոյենեի հետ միասին։ Այսքանով դադարեցնում է իր գոյությունը Եդեսիայի թագավորությունը։


== Ծանոթագրություններ ==


== Տես նաև ==
Օսրոյենե
Դենիել

Դենիել (անգլերեն` Daniel)` աստվածաշնչային ծագումով Դանիել անվան անգլերեն արտասանությունն է։ Ունի կրճատ ձևեր՝ Դենի (անգլերեն` Danny), Դեն (անգլերեն` Den)։


== Անունը կրողները ==
Դենիել Կահնեման (*1934 թ.Թել Ավիվ, Իսրայել)անգլ.՝ Daniel Kahneman, եբրայերեն՝ דניאל כהנמן), իսրայելա-ամերիկացի հոգեբան ՆՄ2002
Դենիել ՄակՖադդեն (*1937 թ.) •Daniel L. McFadden• ամերիկացի տնտեսագետ ՆՄ2000
Դենիել Շերմեն (*1986 թ.) •• բրիտանացի դերասան
Դենիել Ուելբեք (Դենի Ուելբեք) (*1990 թ.Մանչեսթեր, Անգլիա) •Daniel Nii Tackie Mensah Welbeck• գանացի ծագումով անգլիացի ֆուտբոլիստ
Դենիել Ռեդկլիֆ (*1989 թ.Լոնդոն) •Daniel Jacob Radcliffe• մոր կողմից հրեական ծագումով անգլիացի դերասան
Դենի Գլովեր (*1946 թ.) •Danny Lebern Glover• ամերիկացի դերասան և ռեժիսոր
Դենի Գրենջեր (*1983 թ.) •Danny Grenger, Jr.• ամերիկացի պրոֆեսիոնալ բասկետբոլիստ
Դենի Դե Վիտո (*1944 թ.) •Danny DeVito• ամերիկացի դերասան, ռեժիսոր և փրոդյուսեր
Դենի Ռոուզ (*1990 թ. Դոնքասթեր, Անգլիա) •Daniel Lee "Danny" Rose• անգլիացի ֆուտբոլիստ

Դենի Տրեհո (*1944 թ.) •Dan "Danny" Trejo• մեքսիկացի ծագումով ամերիկացի դերասան
Դեն Բրաուն (*1964 թ. Նյու Հեմփշիր) •Dan Brown• ամերիկացի գրող և լրագրող
Դեն Հոուելլ (*1991 թ.) •Daniel James "Dan" Howell• անգլիացի բլոգեր
Դեն Մարինո (*1961 թ. Փիթսբուրգ, Փենսիլվանիա) •Daniel "Dan" Marino, Jr.• ամերիկացի նախկին պրոֆեսիոնալ ֆուտբոլիստ


== Ազգանուններում ==
Բրայան Դենիելսոն (Դենիել Բրայան, (*1981 թ.) •Bryan Danielson• ամերիկացի պրոֆեսիոնալ բռնցքամարտիկ
Բրիթանի Դենիել (*1976 թ.) •Brittany Daniel• ամերիկացի դերասանուհի


== Ծանոթագրություններ ==
Մինդելշտետեն

Մինդելշտետեն (գերմ.՝ Mindelstetten), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Այխշտետ շրջանի կազմի մեջ։ Բնակչությունը 1637 մարդ է (ըստ 2010 թվականի դեկտեմբերի 31-ի)։ Տարածքը 22,72 կմ² է։ Պաշտոնական կոդ՝ 09 1 76 147։
Կոմունան ստորաբաժանվում է 7 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Տիեզերքի աստղը

Տիեզերքի աստղը (հանգըլ: 우주의 별이; հանջա: ; կոր․ նոր ռոմ․: Woojooui Byuli), հարավկորեական հեռուստասերիալ, որի գլխավոր դերերում նկարահանվել են Կիմ Չուն Մյոնը և Ջի Ունը։ Դրաման "Ֆանտազիայի երեք գույները" տրիլոգիաներից առաջինն է, որը ստեղծվել է MBC հեռուստալիքի և Naver համացանցային պորտալի համագործակցության շնորհիվ։ Դրամայի գույն է սպիտակը և նրան կհաջորդի Ռոմանտիկա ամբողջ կյանքումը (կանաչ)։ Այն ցուցադրվել է Naver TV Cast հեռուստաալիքով հունվարի 23-ից յուրաքանչյուր հանգստյան օրեր, ժամը 23:59 (Կորեայի ժամանակով) և MBC հեռուստաալիքով ցուցադրումը սկսվել է 2017 թվականի հունվարի 26-ից յուրաքանչյուր հինգշաբթի ժամը 23:10 (Կորեայի ժամանակով)։


== Սյուժե ==
Համալսարանի երիտասարդ ուսանողուհին՝ Բյուլն ապրում էր բացարձակ վստահությամբ նրանում, որ նրա ամբողջ կյանքը դեռ առջևում է։ Բայց, մի անգամ տեղի է ունենում անուղղելին։ Աղջիկը, ով դեռ շատ անելիքներ ուներ այս կյանքում, մահանում է անսպասելի դժբախտ պատահարի պատճառով։ Իր մահից հետո Բյուլը չի տեղափոխվում հանդերձյալ աշխարհ, այլ դառնում է մահվան խավար քաղվոր։ Դեռ կենդանության ժամանակ նա, ինչպես և մի շարք հասակակիցներ, սիրում էր ժամանակակից երաժշտություն։ Այժմ քաղվորը հանկարծ իմանում է այն մասին, որ մի հայտնի աստղին սպառնում է լուրջ մահացու վտանգ։ Լինելով այդ կատարողի երկրպագուն, նա չի կարող հաշտվել այն բանի հետ, որ շուտով նա կարող է մահանալ։ Մահվան քաղվորը, ով պարտավոր է բերել մահը, փորձում է ամեն գնով փրկել հայտնի մարդուն։


== Դերերում ==


=== Գլխավոր դերերում ===
Կիմ Չուն Մյոնը - Ու Ջու
Ջի Ու - Բյուլ


=== Երկրորդական դերերում ===
Սին Հյուն Սու - Կու Սե Ջու
Նա Հերյոնգ - Բժիշկ Յուն Սո Րի
Յուն Ջին Սոլ - Գակ Շի
Գո Կյու Փիլ- մենեջեր Կո, Ու Ջույի մենեջերը
Լի Սի Ըն - մահվան քաղվոր
Լի Ջի Հուն - Ում Դե Փյոնգ


=== Հատուկ ելույթներ ===
Ջու Ջին Մո - Մենեջեր Կո
Լի Դե Յոն - Ու Ջույի հայրը
Լադի Ջանե - Ջո Յի Նա


== Արտադրություն ==
Դրաման արտադրվել է, որպես Never համացանցային պորտալի և MBC-ի հեռուստաալիքի միասնական աշխատանք։
Դրամայի սցենարիստը և ռեժիսորն էր Կիմ Ջի Հյունը, ով հայտնի է Splash Splash Love հեռուստասերիալիով, որը ստացել է մրցանակ the 20th AsiaTV մրցանակաբաշխության ժամանակ, որպես լավագույն կարճամետրաժ դրամա։
Սցենարի առաջին ընթերցումը տեղի է ունեցել 2016 թվականի սեպտեմբերին MBC ռադիոկայանում Սանգամում, Հարավային Կորեա։


== Էպիզոդներ ==


== Սաունդթրեք ==


== Վարկանիշ ==
Աղյուսակում կապույտ թվերը ցույց են տալիս ամենացածր վարկանիշը, իսկ կարմիր թվերը ամենաբարձր վարկանիշը։
NR նշանակում է, որ դորաման չի զբաղեցրել ոչ մի հորիզոնական ամենօրյա լավագույն 20-ի մեջ, տվյալ օրը։


== Ծանոթագրություններ ==


== Արտաքին հղումներ ==
"Starlight" music video #1
"Starlight" music video #2
Նոր Ջուղայի բարբառ

Նոր Ջուղայի բարբառ, հայերենի ում ճյուղի բարբառ։
Խոսվում է Իրանի Սպահան քաղաքի մոտ գտնվող Նոր Ջուղա արվարձանում, Շիրազում, Հնդկաստանում, Բիրմայում, Ճավայում ապրող հայ բնակչության կողմից, որոնք գաղթել են 1605-1606 թթ. Հայաստանի արևելյան գավառներից։
Բնութագրվում է հետևյալ էական հատկանիշներով. բաղաձայնական համակարգը քառաստիճան է (բ՛, բ, պ, փ), ձայնեղները բառասկզբում վեր են ածվում հնչեղ ձայնեղների, իսկ բառամիջում և բառավերջում՝ շնչեղ խուլերի։ Հ հնչյունը դառնում է խ։ Ունի նույն ձայնավորները, ինչ գրական հայերենը, և երկբարբառային արտասանությամբ՝ ե և ո։ Հոգնակին կազմվում է էր, նէր, ք մասնիկներով. կան նաև անի, արունք, արենի ձևերը։ Հոլովումը նման է Երևանի բարբառին։ Սահմանական ներկան և անկատարը ում-ից բացի կազմվում են ման վերջավորությամբ (գ՛ոլման ամ «գնում եմ»)։ Ապառնիի մի տեսակը կազմվում է պլա մասնիկով (պլա սիրեմ «կարող է լինել, որ սիրեմ»)։
Այս բարբառով պահպանվել են հին տեքստեր. ամենահինը՝ «Աղերսագիր հայոց», 1658 թվից։


== Գրականություն ==
Հրաչյա Աճառյան, Քննություն Նոր-Ջուղայի բարբառի, Երևան, 1940։


== Ծանոթագրություններ ==